Anugerah Cy Young

Anugerah Cy Young () merupakan anugerah tahunan yang diberikan kepada pitcher terbaik di Major League Baseball (MLB) yang terbahagi kepada dua kategori iaitu American League (AL) dan National League (NL). Anugerah Cy Young mula diperkenalkan pada tahun 1956 oleh Pesuruhjaya Besbol Ford Frick sebagai tanda penghargaan kepada pitcher Balai Kemahsyuran, Cy Young yang meninggal dunia pada 1955. Anugerah ini asalnya disampaikan kepada seorang pitcher untuk seluruh MLB tetapi pada tahun 1967, selepas persaraan Frick, anugerah ini mula disampaikan kepada pitcher di setiap liga.

Anugerah berdasarkan setiap liga akan diundi oleh anggota Baseball Writers' Association of America, yang mempunyai seorang perwakilan dari setiap pasukan. Sehingga musim 2010, setiap pengundi akan meletakkan satu undi kepada pitcher di tempat pertama, kedua, ketiga, keempat dan kelima dari setiap liga. Rumus untuk mengira skor akhir ialah jumlah hasil tambah undian.  Pitcher yang mengutip skor tertinggi di setiap liga akan layak menjadi pemenang. Sekiranya terdapat dua pitcher berkongsi bilangan undi yang sama, anugerah tersebut akan dikongsi. Dari tahun 1970 sehingga 2009, penulis akan mengundi tiga orang pitcher dengan rumus sebanyak lima mata untuk pitcher di tempat pertama, tiga mata untuk pitcher di tempat kedua dan satu mata untuk pitcher di tempat ketiga. Sebelum tahun 1970, penulis hanya mengundi untuk pitcher terbaik dengan menggunakan rumus satu mata setiap undian.

Pemenang

Gabungan Major League (1956–1966)

American League (1967–kini)

National League (1967–kini)

Pemenang berganda

Terdapat 21 orang pitcher yang memenang anugerah ini berganda. Roger Clemens kini memegang rekod sebagai peraih terbanyak iaitu tujuh anugerah dan anugerah sulung dan terakhir beliau dipisahkan dengan jarak 18 tahun. Greg Maddux (1992–1995) dan Randy Johnson (1999–2002) telah berkongsi rekod sebagai peraih anugerah terbanyak berturut-turut iaitu empat. Kemudian, Clemens, Johnson, Pedro Martínez, Gaylord Perry, Roy Halladay dan Max Scherzer merupakan hanya pitcher yang meraih anugerah ini ketika mewakili pasukan di saingan American League dan National League; Sandy Koufax pula merupakan satu-satunya pitcher yang meraih anugerah ini secara berganda ketika era anugerah ini disampaikan di peringkat Major League Baseball secara keseluruhan. Roger Clemens menjadi pitcher termuda untuk meraih Anugerah Cy Young kedua manakala Tim Lincecum menjadi pitcher termuda meraihnya di National League dan Clayton Kershaw pula pitcher kidal termuda meraihnya. Kershaw juga pitcher termuda meraih Anugerah y Young buat kali ketiga. Clemens merupakan pitcher tunggal yang meraih anugerah ini bersama empat pasukan berbeza. Justin Verlander pula memiliki tempoh jauh antara anugerah pertama dirangkulnya (2011) dan kedua (2019).

Kemenangan oleh pasukan
Hanya dua pasukan yang belum melahirkan pitcher untuk meraih Anugerah Cy Young. Pasukan Brooklyn/Los Angeles Dodgers merangkul anugerah ini terbanyak berbanding mana-mana pasukan iaitu dengan 12 kali.

Catatan 

Major League Baseball
Anugerah Major League Baseball
Anugerah pemain terbaik